da da da da da da sv da da da da da da da sv en sv da da da da da da da da en en
Bedste kasteresultat i mands minde - Svanholm Cricketklub
Mandag d. 20. juni 2016 kl. 20:09 af Henrik Pfaff
7 gærder for 10 i en divisionskamp er overgået af andre i Svanholms historie (flere erobrede gærder), men formentlig har ingen taget 7 gærder billigere end Zeshan Khan og formentlig har ingen haft et lignende resultat så længe og på så få overe, siden overbegrænset cricket blev indført.
Men Zeshan nøjedes med at kaste 5 overe mod Kolding i 1. divisions-udekampen for at få dette resultat.
Som det fremgår af den video (tak til Peter Power), der er lagt ind på DCF’s side, kastede han 4 af modstanderne ud, en ben for og to grebet ud. Han kastede simpelthen yorkere på midterpinden.
Han kom på, da Zahid Shah havde ryddet hele fæstningen hos Botma, der scorede century mod os i hjemmekampen mellem de to hold, som vi tabte. Bolden efter fik han Langholz.
I den anden ende fik Shabaz Khan den tredje af Koldings first strings Martin Pedersen til at levere et greb i slip til Bilal Khan, og så var bordet dækket til Zeshans fem overe, som vil stå til – evig tid i Svanholm statistikker.
Kolding var ude for 53 på 20 overe. Vi smed 3 gærder væk førend Bilal Khan (fætter til Zeshan og Shabaz og Zameer på 1. holdet– der er mange børn i de familier) scorede to seksere og 3 firere og med 31 på 13 bolde sørgede for, at vi kunne passere på 7,5 overe.
Seks ud af Zeshans syv gærder thanks til Peter Power
Andetholdet var hjemme længe før 1. holdet afsluttede sin kamp mod Herning. Den nye elitedivision fungerer usædvanligt skidt med f.eks. Herning som et hold, der på forhånd må nøjes med at være tilfreds med bare at overleve de 50 overe og sørge for at komme til gærdet først.
Den tidligere Chang- og landsholdsspiller Peer Pedersen ville med sin 52 år være overkvalificeret til old boys-aldersgruppen, men ikke desto mindre gik han ind uden hjelm – det brugte man ikke da han var ung - og lavede 43 på 107 bolde og gik først i sidste over, hvor Herning havde lavet 132.
Mads Henriksen så bedre ud kastemæssigt end i nogen tid efter han har sprunget nogle træninger over og han og bror Jonas kastede hver 10 overe og tog et gærder for et par og tyve point.
Herning var ikke meget for at slå til bolden, men lod sig dog lokke af Hassan Rashids legspinnere, hvor vores dygtige keeper Abdul Hasmi hjalp ham med 3 stokninger til resultatet 4 gærder for 25 på 9 overe.
Da vi kom til gærdet vendte vi lidt op og ned på det gærdeordenen. Hassan Rashid kom ind som treer og lavede 56 på 57 bolde og fuldendte således en flot allroundindsats, James Moniz holdt sig i København frem for at tage med 2. holdet til Kolding, da hans kone muligvis skulle føde, og takkede for tjansen som Femmer ved at score 355 på 24 bolde. Vi passerede på lidt over 20 overe.
Førsteholdet har turneringspause til 31. juli og 2. holdet til 30. juli, men både 1. og 2. holdet skal afvikle deres T 20 finaler forinden. 1. holdet vandt øst kredsen og møder Skanderborg ude i Skanderborg d. 3. juli kl. 13.00 i Skanderborg og 2. holdet skal dagen før til Tysklandfor at spille serie II finale mod den jyske serie II vinder Husum.
Den kommende uge er mange af vore 1. holdspillere i Holland med landsholdet, næste søndag skal drengene til Glostrups årlige drengeturnering og i løbe af sommeren er der mange internationale opgaver for ungdommen